Il-Finlandja, l-Iżvezja u n-Norveġja qed jippjanaw li joqtlu diversi lupi biex jikkontrollaw il-numri. S'issa, kaċċaturi Żvediżi kważi laħqu l-mira li joqtlu 27 lupu fis-sena waqt li l-kaċċaturi Finlandiżi se tawtorizza l-qtil ta' 20 lupu. Intant fin-Norveġja, huwa ppjanat li jinqatlu 60% tal-lupi fix-xitwa biex ikun hemm biss tliet koppji biex iwelldu fil-pajjiż. Dan il-qtil kien ikkundannat minn diversi gruppijiet favur il-konservazzjoni tal-annimali li qalu li l-lupi qed jinqatlu għax hemm nies li sempliċiment ma jħobbuhomx. Infatti, huma se jkunu qed jopponu dan il-qtil fil-qrati Norveġiżi. Noah, li huwa wieħed minn dawn il-gruppi, saħqet li minkejja li 5% tan-Norverġja hija żona protetta għal-lupi, madwar 25 lupu se jinqatlu f'din iż-żona. Il-Gvern Norveġiż spjega li dan huwa neċessarju biex in-numri tal-lupi jinżammu f'bilanċ u l-bhejjem ikunu protetti minnhom.